stanford-oval/wikipedia huggingface dataset:
ชุดคำสั่งเครื่องเออีเอส
สมรรถนะ/ความเร็ว

ในบทความ "สมรรถนะของ AES-NI วิเคราะห์" นักสื่อข่าวได้พบ "ผลที่น่าประทับใจจากโปรแกรมประยุกต์กำมือหนึ่งที่ได้ทำให้เหมาะสุดเพื่อใช้สมรรถภาพของ AES-NI จากอินเทล"
การวิเคราะห์สมรรถนะด้วยคลังโปรแกรมโอเพนซอร์ซ Crypto++ พบปริมาณงาน (throughput) ที่เพิ่มขึ้นเป็น 8 เท่า คือลดไซเคิลซีพียูในการคำนวณจาก 28 ไซเคิลต่อไบต์เหลือแค่ 3.5 ไซเคิลต่อไบต์ เมื่อใช้ AES/GCM โดยเทียบกับเพนเทียม 4[ต้องการแหล่งอ้างอิงดีกว่านี้]
ซอฟต์แวร์ที่สนับสนุน

คอมไพเลอร์ปัจจุบันโดยมากสามารถออกชุดคำสั่งเออีเอส
ซอฟต์แวร์ความปลอดภัยและการเข้ารหัสลับโดยมากสนับสนุนชุดคำสั่งนี้ รวมทั้งโครงสร้างพื้นฐานสำคัญ ๆ ดังต่อไปนี้
Cryptography API: Next Generation (CNG) (ต้องใช้ไมโครซอฟท์ วินโดวส์)
Crypto API (ลินุกซ์)
จาวา 7 HotSpot
Network Security Services (NSS) เวอร์ชัน 3.13 และต่อจากนั้น (ซึ่งมอซิลลา ไฟร์ฟอกซ์ และกูเกิล โครม ใช้)
Solaris Cryptographic Framework สำหรับโซลาริส 10 และต่อจากนั้น
OpenCrypto API (aesni (4) driver) สำหรับฟรีบีเอสดี
OpenSSL 1.0.1 และต่อจากนั้น
GnuTLS
FLAM/FLUC 5.1.08 (ฉบับ 2015-08-24) และต่อจากนั้น
VeraCrypt
Bloombase
เชิงอรรถ

↑  ในวิทยาการเข้ารหัสลับ side-channel attack หมายถึงการโจมตีใดก็ได้ที่ใช้ข้อมูลจากการทำให้เกิดผลบนเครื่องเข้ารหัสลับ แทนที่จะใช้กำลังล้วน ๆ (brute force) หรือหาจุดอ่อนทางทฤษฎีของขั้นตอนวิธีการเข้ารหัสลับ 
ยกตัวอย่าง เช่น ข้อมูลเกี่ยวกับช่วงเวลา การใช้พลังงาน การรั่วไหลของรังสีแม่เหล็กไฟฟ้า หรือแม้แต่เสียงก็อาจให้ข้อมูลเพิ่มเพื่อถือโอกาสใช้เจาะทำลายระบบ
แหล่งข้อมูลอื่น

Intel Advanced Encryption Standard Instructions (AES-NI)
AES instruction set whitepaper (4.4 MB, PDF) from Intel
ชาแซม! (ภาพยนตร์)

2019 superhero film directed by David F. Sandberg
| ชาแซม! |
| --- | --- |
ใบปิดภาพยนตร์
กำกับ: เดวิด เอฟ. แซนด์เบิร์ก
บทภาพยนตร์: เฮนรี เกย์เดน
เนื้อเรื่อง:   เฮนรี เกย์เดน  ดาร์เรน เลมกี 
สร้างจาก: ตัวละคร จาก ดีซี
อำนวยการสร้าง: ปีเตอร์ ซาฟราน
นักแสดงนำ:   แซคารี ลีวาย  มาร์ก สตรอง  แอชเชอร์ แอนเจิล  แจ็ค ดีแลน เกรเซอร์  จิมอน ฮอนซู 
กำกับภาพ: แมกซิม อเล็กซานเดอร์
ตัดต่อ: มิเชล อัลเลอร์
ดนตรีประกอบ: เบนจามิน วอลฟิช
บริษัทผู้สร้าง:   นิวไลน์ซินีมา  ดีซีฟิลมส์  เดอะซาฟรานคอมพานี  เซเวนบักส์โปรดักชันส์  
ผู้จัดจำหน่าย: วอร์เนอร์บราเธอส์พิกเชอส์
วันฉาย:   15 มีนาคม ค.ศ. 2019 (2019-03-15) (โทรอนโต)    5 เมษายน ค.ศ. 2019 (2019-04-05) (สหรัฐ) 
ความยาว: 132 นาที
ประเทศ: สหรัฐ
ภาษา: อังกฤษ
ทุนสร้าง: 90–100 ล้านดอลลาร์สหรัฐ
ทำเงิน: 367.7 ล้านดอลลาร์สหรัฐ
ชาแซม! (อังกฤษ: Shazam!) คือภาพยนตร์ซูเปอร์ฮีโรสัญชาติอเมริกัน สร้างมาจากตัวละครของสำนักพิมพ์ดีซีคอมิกส์ ในชื่อเดียวกัน อำนวยการสร้างโดย นิวไลน์ซินีมา และจัดจำหน่ายโดย วอร์เนอร์บราเธอส์ เป็นภาพยนตร์ลำดับที่ 7 ของจักรวาลขยายดีซี (DC Extended Universe) กำกับโดย เดวิด เอฟ. แซนด์เบิร์ก เขียนบทโดย เฮนรี เกเดน และเขียนเรื่องโดย เกเดน ร่วมกับ ดาร์เรน เลมเกอร์ นำแสดงโดย แอชเชอร์ แอนเจิ้ล รับบทเป็น บิลลี่ แบทสัน เด็กวัยรุ่นที่มีพลังพิเศษแปลงร่างเป็น ซูเปอร์ฮีโร ในร่างผู้ใหญ่ได้ ซึ่งรับบทโดย แซคารี ลีวาย, มาร์ก สตรอง, แจ็ค ดีแลน เกรเซอร์ ร่วมกับ จิมอน ฮอนซู เป็นต้น. โดยเนื้อเรื่องจะเล่าถึง บิลลี่ แบทสัน เด็กหนุ่มที่ได้รับเลือกจากพ่อมดเฒ่า นามว่า ชาแซม ให้ดำรงตำแหน่ง แชมเปี้ยนคนใหม่ พร้อมกับพลังวิเศษ บิลลี่และเพื่อนสนิท เฟรดดี้ ต้องใช้พลังที่เขาได้รับมา หยุดยั้งแผนการชั่วร้ายของ แธดเดียส ซิวานา ให้จงได้
ชาแซม! ออกฉายในสหรัฐวันที่ 5 เมษายน ค.ศ. 2019 ภาพยนตร์ได้รับเสียงตอบรับในทางบวก โดยนักวิจารณ์ชื่นชมการกำกับของแซนด์เบิร์ก การแสดงของลีวาย แองเจิลและเกรเซอร์ รวมถึงโทนของภาพยนตร์ที่เบาและสนุกสนาน ภาพยนตร์ทำเงิน 367 ล้านดอลลาร์สหรัฐ ภาคต่อ ชาแซม! จุดเดือดเทพเจ้า (Shazam! Fury Of Gods) บอกเล่าเรื่องราวไม่กี่ปีหลังเหตุการณ์ในภาพยนตร์ ออกฉายในสหรัฐ 17 มีนาคม ค.ศ. 2023
แหล่งข้อมูลอื่น

เว็บไซต์ทางการ
Shazam! ที่อินเทอร์เน็ตมูวีเดตาเบส
Shazam! ที่เมทาคริติก
Shazam! ที่สยามโซน
Shazam! ที่ modemovie
| ด ค กชาแซม! |
| --- | --- |
 C. C. Beck  Bill Parker 
ผู้สร้างและ บุคลากรที่สำคัญ:  Ed Herron  Mac Raboy  Otto Binder  Marc Swayze  Pete Costanza  Kurt Schaffenberger  Denny O'Neil  E. Nelson Bridwell  Don Newton  รอย ทอมัส  Jerry Ordway  Alex Ross  Jeff Smith  Judd Winick  Geoff Johns 
ครอบครัวมาร์เวล/ชาแซม:  กัปตันมาร์เวล / ชาแซม (บิลลี่ แบทสัน)   Mary Marvel (Mary Batson/Bromfield)   Captain Marvel, Jr. / Shazam Jr. (Freddy Freeman)  Lieutenant Marvels  Tawky Tawny  The Wizard Shazam  Steamboat  Hoppy the Marvel Bunny  Uncle Marvel (Uncle Dudley)  Black Alice  Kid Eternity  Black Adam  Isis  Osiris 
ศัตรู:  Black Adam  Blaze and Satanus  Captain Nazi  Doctor Sivana  Ibac  King Kull  Mister Atom  Mister Mind  Monster Society of Evil  Oggar  Sabbac  Seven Deadly Enemies of Man  Superboy-Prime 
ภาพยนตร์:  ชาแซม!  แบล็ค แอดัม  ชาแซม! จุดเดือดเทพเจ้า
ยามาซากิ เบกกิง

| --- | --- |
สำนักงานใหญ่ที่เขตชิโยดะ, โตเกียว, ประเทศญี่ปุ่น
ชื่อท้องถิ่น: 山崎製パン株式会社
ประเภท: บริษัทจำกัด KK
การซื้อขาย: TYO: 2212 OSE: 2212
อุตสาหกรรม: อาหาร
ก่อตั้ง: อิจิกาวะ, จังหวัดชิบะ (21 มิถุนายน 1948; 76 ปีก่อน (1948-06-21))
ผู้ก่อตั้ง: โทจูโร อีจิมะ
สำนักงานใหญ่: อิวาโมโตโจ, เขตชิโยดะ, โตเกียว 101-8585, ประเทศญี่ปุ่น
จำนวนที่ตั้ง: ร้าน 107,950 แห่ง
พื้นที่ให้บริการ: เอเชีย, ยุโรป, อเมริกาเหนือ
บุคลากรหลัก: โนบูฮิโระ อีจิมะ (ประธาน)
ผลิตภัณฑ์: ขนมปัง ขนมหวาน ลูกกวาด ขนมปังแปรรูป ข้าวสำเร็จรูป
บริการ: ร้านสะดวกซื้อ
รายได้:  JPY 995.01 พันล้าน (FY 2013)                         (US$ 9.66 พันล้าน) (FY 2013)
รายได้สุทธิ:  JPY 12.04 พันล้าน (FY 2013)                            (US$ 116.8 ล้านล้าน) (FY 2013)
เจ้าของ: ครอบครัวอีจิมะ (ประมาณ 12.52% ใน ค.ศ. 2012)
พนักงาน: 17,654 (รวม, ในวันที่ 31 ธันวาคม ค.ศ. 2014)
เว็บไซต์: เว็บไซต์ทางการ
เชิงอรรถ / อ้างอิง 
ยามาซากิ (ญี่ปุ่น: ヤマザキ; yamazaki) ยี่ห้อขนมปังและขนมอบ ของ บริษัท ยามาซากิเซย์ปัง (山崎製パン, やまざきせいぱん) ประเทศญี่ปุ่น หรือชื่อภาษาอังกฤษว่า บริษัท ยามาซากิเบกกิ้ง จำกัด (Yamazaki Baking Co., Ltd.) และจัดจำหน่ายในไทยโดย บริษัท ไทยยามาซากิ จำกัด (Thai Yamazaki Co.,Ltd.) โดย นายอิชิโร่ ไซโต้ ผลิตภัณฑ์ภายใต้ชื่อยามาซากิ ได้แก่ ขนมปัง เค้ก คุกกี้
แหล่งข้อมูลอื่น

ยามาซากิญี่ปุ่น (ภาษาญี่ปุ่น)
ยามาซากิญี่ปุ่น (ภาษาอังกฤษ)
พระเจ้าจิงกูจา

พระเจ้าสิ่นกู้มี่น (พม่า: စဉ့်ကူးမင်း สิ่นกู้มี่น) หรือจิงกูจา (စဉ့်ကူးစား) เป็นพระราชโอรสของพระเจ้ามังระ และพระมหากษัตริย์พระองค์ที่ 4 แห่งราชวงศ์โก้นบอง
การขึ้นครองราชย์

พระเจ้าจิงกูจาทรงขึ้นครองราชย์ด้วยพระชันษาเพียง 20 ปี ภายหลังการสวรรคตของพระเจ้ามังระ พระองค์ได้ทรงปราบปราบบรรดาผู้ที่ต่อต้านน้อยใหญ่ซึ่งประกอบไปด้วยเชื้อพระวงศ์ พระญาติ และเหล่าขุนนางด้วยวิธีการที่เด็ดขาด คือ ประหารชีวิตเสียหลายคน และหลายคนก็ถูกลดอำนาจหรือส่งไปอยู่หัวเมืองที่ห่างไกล เช่น พระเจ้าปดุงซึ่งถูกส่งไปอยู่เมืองซะไกง์ และมีผู้ทำการควบคุมอีกชั้นหนึ่ง โดยเมื่อพระองค์ได้อำนาจเบ็ดเสร็จเด็ดขาดแล้วก็ทรงปลดอะแซหวุ่นกี้ แม่ทัพคู่บารมีของพระเจ้ามังระลงแล้วเนรเทศไปอยู่ที่เมืองซะไกง์เช่นเดียวกับพระเจ้าปดุง ทั้งที่แม่ทัพเฒ่าผู้นี้ยกกองทัพกลับมาจากการตีกรุงธนบุรี เพื่อมาควบคุมสถานการณ์ในกรุงอังวะจนเรียบร้อยและมอบพระราชอำนาจเต็มแก่พระองค์ ซึ่งหากวิเคราะห์แล้วก็อาจเป็นเพราะอะแซหวุ่นกี้มีอำนาจบารมีทางการทหารมากเกินไป รวมไปถึงเนเมียวสีหบดี, เนเมียวสีหตู และเหล่าขุนนางเก่าในพระเจ้ามังระพระองค์ก็ประหารทิ้งบ้าง ปลดทิ้งเสียจากตำแหน่งบ้างไปอีกหลายคน การใช้พระเดชเช่นนี้ทำให้ระหว่างการครองราชย์ผู้คนรอบตัวต่างหวาดระแวงภัยที่อาจมาถึงตัวเมื่อใดก็ได้
การถูกโค่นบัลลังก์

หลังจากพระเจ้าจิงกูจาครองราชย์เพียง 5 ปี ก็ถูกเชื้อพระวงศ์พระองค์หนึ่ง คือ หม่องหม่อง โอรสของพระเจ้ามังลอก ก่อรัฐประหารยึดพระราชวังในระหว่างที่พระองค์เสด็จไปสักการะพระพุทธรูปสิงหดอที่ทางเหนือ โดยความช่วยเหลือของขุนนางและเชื้อพระวงศ์หลายคน (เชื่อว่ารวมทั้งอะแซหวุ่นกี้ที่ทนต่อการบริหารราชการของพระองค์ไม่ได้) แต่แรกพระเจ้าจิงกูจาคิดจะหนีไปอาศัยอยู่เมืองกะแซ แต่เป็นห่วงพระราชชนนีจึงลอบลงมาใกล้เมืองอังวะ แล้วมีหนังสือเข้าไปทูลให้ทราบว่าจะหนีไปเมืองกะแซ แต่พระราชชนนีเขียนห้ามปรามว่า "ลูกเกิดมาในเศวตฉัตรกรุงอังวะนี้ หากจะต้องตาย ก็ตายเสียในกรุงอังวะอย่างพระมหากษัตริย์เถิด ที่จะหนีไปพึ่งใบบุญเมืองน้อย ให้เขาส่งกองทัพตามไปจับนั้นไม่ควร" พระเจ้าจิงกูจาจึงได้สติ เกิดความองอาจ แกล้วกล้า ทรงเดินนำเหล่าข้าราชบริพารกลับมา ประหนึ่งเสด็จกลับจากการประพาสคืนสู่พระนคร พวกไพร่พลที่รักษาประตูเมืองเห็นพระเจ้าจิงกูจาเสด็จกลับมาโดยไม่หวาดหวั่นต่อภัยอันตราย ก็พากันเกรงกลัวในพระบรมเดชานุภาพ ไม่มีใครกล้าจับหรือต่อสู้ แม้เสด็จเข้ามาในตัวเมืองแล้วก็ไม่มีใครต้านทานพระองค์เลย พออะตวนหวุ่นซึ่งมีศักดิ์เป็นพ่อตาคนหนึ่งของพระองค์ทราบเข้าก็เกิดบันดาลโทสะ เนื่องจากพระองค์เคยเมามายแล้วฆ่าพระสนมเอกลูกสาวของอะตวนหวุ่น เขาจึงคุมรี้พลของตนมาล้อมจับพระเจ้าจิงกูจา จากนั้นอะตวนหวุ่นจึงลงมือสังหารพระเจ้าจิงกูจาสิ้นพระชนม์ที่เมืองอังวะนี้เอง พอพระเจ้าปดุงซึ่งมีศักดิ์เป็นอาของพระเจ้าจิงกูจาทราบความว่าอะตวนหวุ่นฆ่าพระเจ้าจิงกูจา ก็ทรงพระพิโรธเป็นอย่างมาก เนื่องจากควรนำตัวมาถวายโดยละม่อม ไม่ควรจะฆ่าฟันเจ้านายโดยพลการ จึงให้เอาตัวอะตวนหวุ่นไปประหารชีวิตเสีย
พระเจ้าจิงกูจามีชื่อเรียกในภาษาพม่าว่า สิ่นกู้มี่น
ช่องเขาขาด

| --- | --- |
ช่องเขาขาด
ส่วนของช่องเขาขาดเมื่อ พ.ศ. 2566
ช่องเขาขาดในจังหวัดกาญจนบุรีแสดงแผนที่จังหวัดกาญจนบุรีช่องเขาขาด (ประเทศไทย)แสดงแผนที่ประเทศไทย
th
ก่อตั้ง: 24 เมษายน พ.ศ. 2539
ที่ตั้ง: จังหวัดกาญจนบุรี, ประเทศไทย
พิกัดภูมิศาสตร์: 14°21′38″N 98°56′43″E﻿ / ﻿14.360524°N 98.945274°E﻿ / 14.360524; 98.945274
ประเภท: อนุสรณ์สถานสงคราม, เส้นทางศึกษาธรรมชาติ, เส้นทางรถไฟสายที่ถูกทิ้งร้าง
ภัณฑารักษ์: Office of Australian War Graves/กองทัพไทย
ขนส่งมวลชน: จากสถานีน้ำตกไทรโยคน้อย (18 กิโลเมตร (11 ไมล์))
ช่องเขาขาด หรือ ช่องไฟนรก (อังกฤษ: Hellfire Pass) เป็นส่วนหนึ่งของเส้นทางรถไฟสายไทย-พม่า (ทางรถไฟสายมรณะ) ตลอดเส้นทางรถไฟสายไทย-พม่า มีหลายจุดที่มีเนินหิน ภูเขา หน้าผา หรือหุบเหว ขวางอยู่จึงต้องขุดให้เป็นช่องเพื่อที่รถไฟสามารถวิ่งผ่านไปได้ ซึ่งที่ช่องเขาขาด หรือ ช่องไฟนรก เป็นจุดที่ใหญ่ที่สุดบนเส้นทางนี้
พิพิธภัณฑ์สถานแห่งความทรงจำ

พิพิธภัณฑ์แห่งความทรงจำช่องเขาขาด ตั้งอยู่บริเวณกองส่งเสริมการเกษตรและสหกรณ์ หน่วยบัญชาการทหารพัฒนา อ.ไทรโยค จังหวัดกาญจนบุรี ได้รับการออกแบบและสร้างสรรค์อย่างสวยงามโดยความร่วมมือระหว่างรัฐบาลไทยกับรัฐบาลออสเตรเลีย เพื่อเป็นที่รวบรวมข้อมูล ภาพถ่าย สิ่งของเครื่องใช้ต่าง ๆ ในระหว่างการสร้างทางรถไฟสายมรณะ ที่น่าสนใจเป็นพิเศษคือ มินิเธียร์เตอร์ที่มีการฉายภาพยนตร์เงียบ ขาวดำ ซึ่งถ่ายทำจากเหตุการณ์จริงในระหว่างการสร้างทางรถไฟสายมรณะ
ทางเดินตามทางรถไฟช่องเขาขาด-สถานีหินตก

จากด้านหลังของพิพิธภัณฑ์มีบันไดเดินลงไปตามเส้นทางรถไฟสายมรณะ ซึ่งมีการปรับแต่งพื้นที่เพื่อให้สามารถเดินชมได้สะดวกขึ้นตั้งแต่บริเวณช่องเขาขาดไปจนถึงสถานีหินตก เป็นทางรถไฟเดิมซึ่งบางช่วงยังเหลือร่องรอยของทางรถไฟ ไม้หมอน และเหล็กสกัดให้เห็น ส่วนบริเวณสะพานหินตกซึ่งสร้างบนหุบเหวลึกชันไม่เหลือร่องรอยให้เห็นแล้ว ในการก่อสร้างตัวสะพานพังลงมา 3 ครั้ง กว่าจะสร้างสำเร็จ มีป้ายอธิบายเป็นระยะ ๆ การเดินไปกลับตลอดระยะใช้เวลาไม่เกิน 4 ชม. 30 นาที แต่สามารถเลือกเดินระยะสั้น จากพิพิธภัณฑ์ช่องเขาขาด ใช้เวลาราว 1 ชม. 30 นาที ทางเดินโรยกรวดก้อนใหญ่แบบทางรถไฟทั่วไป สองข้างทางเป็นป่าไผ่และไม้ใหญ่ บรรยากาศร่มรื่น ควรใส่รองเท้าผ้าใบหรือรองเท้าพื้นแข็ง และเตรียมน้ำดื่มไปเองเพราะตลอดทางไม่มีร้านค้าระหว่างทาง
ประวัติ

บทความหลัก: ทางรถไฟสายมรณะ
การขุดเจาะช่องเขาขาดเริ่มในเดือนเมษายนปี พ.ศ. 2486 ปรากฏว่างานล่าช้ากว่ากำหนดจึงมีช่วงที่เร่งงานซึ่งแรงงานแต่ละกะต้องทำงานถึง 18 ชั่วโมง โดยงานส่วนใหญ่ล้วนใช้แรงคนทั้งสิ้น เช่นการสกัดภูเขาด้วยมือ ซึ่งเป็นการทำงานที่ทารุณยิ่ง เนื่องจากต้องปีนลงไปสกัดในช่องเขาซึ่งบางช่วงสูงถึง 11 เมตร จนแทบไม่มีอากาศหายใจทั้งยังต้องทำงานท่ามกลางอากาศร้อนอบอ้าวในช่วงเดือนมีนาคม ในภาวะขาดแคลนน้ำและอาหาร เมื่อเจ็บป่วยแพทย์และอุปกรณ์ทางการแพทย์ก็ไม่เพียงพอต่อการรักษา เชลยศึกและกรรมกรที่ช่องเขาขาดต้องทำงานตอนกลางคืนด้วยแสงไฟจากคบเพลิงและกองเพลิงทำให้สะท้อนเห็นเงาของเชลยศึกและผู้คุมวูบวาบบนผนัง ทำให้ที่นี่ได้รับการขนานนามว่า "ช่องไฟนรก" หรือ Hellfire Pass ในภาษาอังกฤษ
ระเบียงภาพ

ป้ายอนุสรณ์ของออสเตรเลียในการตัดช่องเขา
ป้ายอนุสรณ์
พิพิธภัณฑ์ ถ่ายเมื่อปี 2556
ส่วนหนึ่งของทางรถไฟที่ช่องเขาขาด
สะพานสามชั้นหรือสะพานกองไผ่
แหล่งข้อมูลอื่น

แผนที่และภาพถ่ายทางอากาศของ ช่องเขาขาด
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
14°21′38″N 98°56′43″E﻿ / ﻿14.360524°N 98.945274°E﻿ / 14.360524; 98.945274
ชาแซม! จุดเดือดเทพเจ้า

| ชาแซม! จุดเดือดเทพเจ้า |
| --- | --- |
ใบปิดภาพยนตร์
กำกับ: เดวิด เอฟ. แซนด์เบิร์ก
เขียนบท:   เฮนรี เกย์เดน  คริส มอร์แกน 
สร้างจาก: ตัวละคร โดย ดีซีคอมิกส์
อำนวยการสร้าง: ปีเตอร์ แซแฟรน
นักแสดงนำ:   แซคารี ลีวาย  เอเชอร์ แองเจิล  แจ็ก ดีแลน เกรเซอร์  เรเชล เซเกลอร์  อดัม โบรดี  รอส บัตเลอร์  ดี. เจ. โคทรอนา  เกรซ แคโรลีน เคอร์รีย์  มีแกน กู๊ด  ลูซี หลิว  จีมง อูนซู  เฮเลน เมียร์เรน 
กำกับภาพ: ดูลอ ปอโดช
ตัดต่อ: มิเชล แอลเลอร์
ดนตรีประกอบ: คริสต็อฟ เบ็ก
บริษัทผู้สร้าง:   New Line Cinema  DC Studios  The Safran Company  
ผู้จัดจำหน่าย: Warner Bros. Pictures
วันฉาย:   16 มีนาคม ค.ศ. 2023 (2023-03-16) (ไทย)    17 มีนาคม ค.ศ. 2023 (2023-03-17) (สหรัฐ) 
ความยาว: 130 นาที
ประเทศ: สหรัฐ
ภาษา: อังกฤษ
ทุนสร้าง: 125 ล้านดอลลาร์สหรัฐ
ทำเงิน: 133.8 ล้านดอลลาร์สหรัฐ
ชาแซม! จุดเดือดเทพเจ้า (อังกฤษ: Shazam! Fury of the Gods) เป็นภาพยนตร์แนวซูเปอร์ฮีโรจากสหรัฐอเมริกา ดัดแปลงจากตัวละครชาแซมในดีซีคอมิกส์ เป็นภาคต่อของ ชาแซม! (2019) และเป็นภาพยนตร์ลำดับที่ 12 ในชุดภาพยนตร์จักรวาลขยายดีซี กำกับโดยเดวิด เอฟ. แซนด์เบิร์ก อำนวยการสร้างโดยปีเตอร์ แซแฟรน เขียนบทโดยเฮนรี เกย์เดนและคริส มอร์แกน นำแสดงโดยแซคารี ลีวาย, เอเชอร์ แองเจิล, แจ็ก ดีแลน เกรเซอร์, เรเชล เซเกลอร์, อดัม โบรดี, รอส บัตเลอร์, ดี. เจ. โคทรอนา, เกรซ แคโรลีน เคอร์รีย์, มีแกน กู๊ด, ลูซี หลิว, จีมง อูนซูและเฮเลน เมียร์เรน ชาแซม! จุดเดือดเทพเจ้า เป็นเรื่องราวของบิลลี แบตสัน / ชาแซมและพี่น้องสู้กับธิดาของแอตลัส
ภาคต่อของ ชาแซม! เริ่มพัฒนาไม่นานหลังภาพยนตร์ออกฉายในเดือนเมษายน 2019 เกย์เดนกลับมาเขียนบทภาพยนตร์และมอร์แกนรับหน้าที่ปรับปรุงบทของเกย์เดน แซนด์เบิร์กและลีวายกลับมาร่วมงานในภาพยนตร์นี้ในเดือนธันวาคม 2019 มีการยืนยันชื่อภาพยนตร์และนักแสดงที่กลับมาแสดงในภาคนี้ในเดือนสิงหาคม 2020 มีการประกาศว่าเซเกลอร์ เมียร์เรนและหลิวจะรับบทเป็นธิดาของแอตลัสช่วงต้นปี 2021 การถ่ายทำเริ่มที่เมืองแอตแลนตา รัฐจอร์เจียในเดือนพฤษภาคม 2021 และเสร็จสิ้นในเดือนสิงหาคม ปีเดียวกัน
ชาแซม! จุดเดือดเทพเจ้า ออกฉายในไทย 16 มีนาคม 2023 และในสหรัฐ 17 มีนาคม 2023 ภาพยนตร์ได้รับการตอบรับอย่างผสมจากนักวิจารณ์ ทำเงิน 133 ล้านดอลลาร์สหรัฐทั่วโลก
นักแสดง

แซคารี ลีวาย และ เอเชอร์ แองเจิล รับบท บิลลี แบตสัน / ชาแซม
แจ็ก ดีแลน เกรเซอร์ และ อดัม โบรดี รับบท เฟรเดริก "เฟรดดี" ฟรีแมน
เรเชล เซเกลอร์ รับบท แอนเธีย / แอนน์
รอส บัตเลอร์ และ เอียน เฉิน รับบท ยูจีน ชอย
ดี. เจ. โคทรอนา และ โจแวน อาร์มานด์ รับบท เปโดร เปญา
เกรซ แคโรลีน เคอร์รีย์ รับบท แมรี บลอมฟิลด์
มีแกน กู๊ด และ เฟท เฮอร์แมน รับบท ดาร์ลา ดัดลีย์
ลูซี หลิว รับบท คะลิปโซ
จีมง อูนซู รับบท ชาแซม
เฮเลน เมียร์เรน รับบท เฮสเปอรา
เดอะแฟนธ่อมออฟดิโอเปร่า (ละครเพลง)

เดอะแฟนธ่อมออฟดิโอเปร่าเป็นละครเพลง ประพันธ์โดย แอนดรูว์ ลอยด์ เวบเบอร์ ดัดแปลงจากนิยายฝรั่งเศสเรื่อง Le Fantôme de l'Opéra โดย Gaston Leroux เป็นเรื่องเกี่ยวกับนักร้องสาวสวย Christine Daaé ที่ถูก "ปิศาจ" อัจฉริยะทางดนตรีผู้ลึกลับมาหลงไหล อาจถือได้ว่าเป็นละครเพลงที่ประสบความสำเร็จสูงสุดตลอดกาล และจัดแสดงยาวนานที่สุดในประวัติศาสตร์ละครบรอดเวย์ด้วย
ช็อกเหตุพิษติดเชื้อ

| ช็อกเหตุพิษติดเชื้อ  (Septic shock)> บัญชีจำแนกและลิงก์ไปภายนอก |
| --- | --- |
ICD-10: A41.9
ICD-9: 785.52
DiseasesDB: 11960
MeSH: D012772
ช็อกเหตุพิษติดเชื้อ หรือ เซ็ปติก ช็อก (อังกฤษ: Septic shock) คือภาวะช็อกชนิดหนึ่ง ถือเป็นภาวะฉุกเฉินทางการแพทย์ มีสาเหตุมาจากเลือดไปเลี้ยงเนื้อเยื่อลดลงและการขนส่งออกซิเจนไปยังเนื้อเยื่อลดลง ซึ่งเป็นผลจากการติดเชื้อที่รุนแรงและภาวะพิษเหตุติดเชื้อ แม้ว่าเชื้อโรคนั้นจะกระจายไปทั่วร่างกายหรือจำกัดอยู่เฉพาะในบางตำแหน่งของร่างกาย ภาวะนี้ทำให้เกิดกลุ่มอาการการทำหน้าที่ผิดปกติของหลายอวัยวะและเสียชีวิตได้ ผู้ที่มีความเสี่ยงต่อภาวะนี้คือเด็ก ผู้ป่วยภูมิคุ้มกันบกพร่อง และในผู้สูงอายุ เนื่องจากระบบภูมิคุ้มกันของกลุ่มเสี่ยงเหล่านี้ไม่สามารถจัดการกับการติดเชื้อได้มีประสิทธิภาพเท่าผู้ใหญ่ปกติ บ่อยครั้งที่ผู้ป่วยช็อกเหตุพิษติดเชื้อต้องได้รับการรักษาในหน่วยอภิบาล อัตราเสียชีวิตจากช็อกเหตุพิษติดเชื้อคือประมาณร้อยละ 25 ถึง 50
นิยาม

ในมนุษย์ นิยามของภาวะช็อกเหตุพิษติดเชื้อต้องประกอบด้วยเกณฑ์วินิจฉัยดังต่อไปนี้
มีกลุ่มอาการตอบสนองต่อการอักเสบทั่วร่างกาย (systemic inflammatory response syndrome; SIRS) ซึ่งต้องประกอบด้วยสิ่งตรวจพบอย่างน้อย 2 ข้อดังต่อไปนี้
อัตราหายใจเร็ว มากกว่า 20 ครั้งต่อนาที หรือจากการวัดแก๊สในเลือดพบ ความดันย่อยของแก๊สคาร์บอนไดออกไซด์ (PaCO2) น้อยกว่า 32 มิลลิเมตรปรอท บ่งถึงภาวะหายใจเกิน
ปริมาณเม็ดเลือดขาว < 4,000 เซลล์ต่อลูกบาศก์มิลลิเมตร หรือ > 12,000 เซลล์ต่อลูกบาศก์มิลลิเมตร
อัตราหัวใจเต้น > 90 ครั้งต่อนาที
อุณหภูมิกาย มีไข้ > 38.0 องศาเซลเซียส หรือ ภาวะตัวเย็นเกิน < 36.0 องศาเซลเซียส
มีภาวะพิษเหตุติดเชื้อ ภาวะพิษเหตุติดเชื้อต้องประกอบด้วยหลักฐานของการติดเชื้อซึ่งอาจได้แก่การเพาะเชื้อจากเลือดขึ้นผลบวก อาการแสดงของปอดอักเสบจากเอกซเรย์ปอด หรือมีผลทางรังสีวิทยาหรือทางห้องปฏิบัติการแสดงถึงการติดเชื้อ
มีอาการแสดงของการทำงานของอวัยวะล้มเหลว (end-organ dysfunction) เช่น ไตวาย ตับวาย การเปลี่ยนแปลงระดับความรู้ตัว หรือค่าแลกเตทในซีรัมสูงขึ้น
การวินิจฉัยช็อกเหตุพิษติดเชื้อต้องมีความดันโลหิตต่ำที่ไม่ตอบสนองต่อการรักษา ซึ่งแสดงว่าการให้สารน้ำทางหลอดเลือดดำอย่างเดียวไม่เพียงพอที่จะรักษาความดันโลหิตเอาไว้ได้
นิยาม > ชนิด

ช็อกหมายถึงการลดลงของเลือดไปเลี้ยงเนื้อเยื่อทำให้อวัยวะสำคัญทำงานผิดปกติ ช็อกเหตุพิษติดเชื้อเป็นชนิดย่อยหนึ่งของช็อกจากการกระจายเลือด (distributive shock) ผลจากการหลั่งไซโตไคน์ออกมาเป็นจำนวนมากจากการตอบสนองต่อการอักเสบทำให้มีหลอดเลือดขยายตัวอย่างมากมาย สภาพการซึมผ่านผนังหลอดเลือดฝอยเพิ่มขึ้น ความต้านทานหลอดเลือดทั่วร่างกายลดลง และทำให้ความดันโลหิตต่ำในที่สุด ภาวะความดันโลหิตต่ำส่งผลให้ความดันการกำซาบในยังเนื้อเยื่อลดลงและทำให้เนื้อเยื่อขาดออกซิเจน และท้ายที่สุดร่างกายจะพยายามชดเชยภาวะความดันโลหิตจนเกิดภาวะหัวใจห้องล่างขยายตัวและกล้ามเนื้อหัวใจทำงานผิดปกติ
สาเหตุ

เมื่อมีเชื้อแบคทีเรียหรือไวรัสเข้ามาในกระแสเลือดทำให้เกิดภาวะเลือดมีแบคทีเรีย (bacteremia) หรือภาวะเลือดมีไวรัส (viremia) หากเชื้อนั้นมีความรุนแรงหรือผู้รับเชื้อมีภาวะภูมิคุ้มกันบกพร่อง ทำให้ผู้ป่วยเกิดภาวะกลุ่มอาการตอบสนองต่อการอักเสบทั่วร่างกาย (systemic inflammatory response syndrome; SIRS) ภาวะพิษเหตุติดเชื้อจากนิยามคือภาวะเลือดมีแบคทีเรียร่วมกับ SIRS นั่นเอง หากภาวะพิษเหตุติดเชื้อนี้ดำเนินมากขึ้นจนอวัยวะสำคัญทำงานผิดปกติ เช่น ไตวาน ตับวาย การเปลี่ยนแปลงระดับความรู้ตัว หรือหัวใจผิดปกติ เราจะเรียกภาวะนี้ว่าภาวะพิษเหตุติดเชื้อรุนแรง (severe sepsis) และหากภาวะพิษเหตุติดเชื้อรุนแรงแย่ลงไปจนถึงจุดที่ความดันโลหิตต่ำโดยไม่สามารถรักษาได้ด้วยการให้สารน้ำอย่างเดียว จะเข้ากับเกณฑ์ของช็อกเหตุพิษติดเชื้อ การติดเชื้อที่อาจชักนำให้เกิดภาวะช็อกเหตุพิษติดเชื้อเช่นปอดอักเสบ ภาวะเลือดมีแบคทีเรีย โรคถุงยื่นของลำไส้อักเสบ (diverticulitis) กรวยไตอักเสบ เยื่อหุ้มสมองอักเสบ ตับอ่อนอักเสบ และพังผืดอักเสบมีเนื้อตาย (necrotizing fasciitis)
พยาธิสรีรวิทยา

ภาวะพิษเหตุติดเชื้อส่วนมาก (ราวร้อยละ 70) เกิดจากแบคทีเรียรูปแท่งแกรมลบที่ผลิตสารชีวพิษภายในตัว (endotoxin-producing Gram-negative bacilli) สารชีวพิษภายในตัวดังกล่าวนี้คือไลโปโพลีแซคคาไรด์ (lipopolysaccharides; LPS) ที่ผนังเซลล์แบคทีเรีย ซึ่งประกอบด้วยแกนเป็นกรดไขมันที่มีพิษชื่อว่า ไลปิด เอ (lipid A) ที่พบได้ในแบคทีเรียแกรมลบทั่วไป และเปลือกโพลีแซคคาไรด์เชิงซ้อน (เช่น โอ แอนติเจน (O antigen)) ที่แตกต่างกันในแต่ละสปีชีส์ นอกจากนี้โมเลกุลของผนังเซลล์แบคทีเรียแกรมบวกและฟังไจก็อาจกระตุ้นให้เกิดภาวะช็อกเหตุพิษติดเชื้อได้
สาร LPS อิสระที่ไหลเวียนในกระแสเลือดจะจับกับโปรตีนที่ทำหน้าที่จับกับ LPS เกิดเป็นโมเลกุลเชิงซ้อนที่จะไปจับกับตัวรับจำเพาะชื่อว่า CD14 บนโมโนไซต์ แมโครฟาจ หรือนิวโตรฟิล การจับกันของสารเชิงซ้อนดังกล่าวกับ CD14 ทำให้เกิดการส่งสัญญาณภายในเซลล์ผ่านทางโปรตีน "Toll-like receptor" protein 4 (TLR-4) ทำให้เกิดการกระตุ้นเซลล์เม็ดเลือดขาวนิวเคลียสเดียว และทำให้สร้างไซโตไคน์ เช่น อินเทอร์ลิวคิน-1 (interleukin-1; IL-1) และทูเมอร์ เนโครซิส แฟคเตอร์ แอลฟา (Tumor necrosis factor-α; TNF-α) ไซโตไคน์ที่สร้างขึ้นจะทำงานบนเซลล์เยื่อบุโพรง (endothelial cells) และมีผลกระทบหลากหลาย เช่น ลดการสร้างแฟคเตอร์ในกระบวนการแข็งตัวของเลือด เช่น ทรอมโบโมดูลิน (thrombomodulin) ผลของไซโตไคน์อาจถูกทำให้เพิ่มขึ้นได้จากการทำงานของ TLR-4 บนเซลล์เยื่อบุโพรง
การกระตุ้นผ่านทาง TLR ช่วยกระตุ้นระบบภูมิคุ้มกันแต่กำเนิดเพื่อช่วยให้การกำจัดเชื้อโรคมีประสิทธิผลมากขึ้น
ในภาวะช็อกเหตุพิษติดเชื้อ คือกรณีที่มีระดับ LPS สูงก็มีการกระตุ้นไซโตไคน์และสารตัวกลางเช่นเดียวกับในภาวะปกติแต่มีระดับสูงและรุนแรงกว่า ทำให้หลอดเลือดขยายตัวทั่วร่างกาย (ความดันโลหิตต่ำ) กดการบีบตัวของหัวใจ การกระตุ้นและการบาดเจ็บของเซลล์เยื่อบุโพรงโดยทั่วเป็นเหตุให้เกิดการยึดเกาะของเม็ดเลือดขาวกับเซลล์เยื่อบุโพรงทั่วร่างกาย และเกิดการทำลายหลอดเลือดฝอยถุงลมในปอด การกระตุ้นระบบการแข็งตัวของเลือดอย่างมากมายทำให้เกิดภาวะเลือดแข็งตัวในหลอดเลือดแบบแพร่กระจาย (disseminated intravascular coagulation; DIC)
ภาวะที่เลือดไปเลี้ยงเนื้อเยื่อไม่เพียงพอซึ่งเป็นผลร่วมกันจากหลอดเลือดขยายตัวอย่างมาก การบีบตัวของหัวใจล้มเหลว และภาวะเลือดแข็งตัวในหลอดเลือดแบบแพร่กระจายส่งผลให้ระบบอวัยวะหลายระบบล้มเหลว ได้แก่ ตับ ไต และระบบประสาทกลาง หากการติดเชื้อที่ดำเนินอยู่ไม่ได้รับการรักษาอย่างทันท่วงทีอาจทำให้ผู้ป่วยเสียชีวิตได้
พยาธิสรีรวิทยา > PD-1 และการกระตุ้นโมโนไซต์/แมโครฟาจ

สารชื่อว่า PD-1 พบว่าเพิ่มปริมาณขึ้นในเม็ดเลือดขาวชนิดโมโนไซต์/แมโครฟาจในขณะเกิดภาวะพิษเหตุติดเชื้อในมนุษย์และหนู การเพิ่มขึ้นนี้สัมพันธ์กับการเพิ่มระดับของอินเทอร์ลิวคิน-10 (interleukin-10; IL-10) ในเลือด ที่น่าสนใจคือ Said และคณะค้นพบว่าโมโนไซต์ที่ถูกกระตุ้นดังเช่นกรณีของภาวะพิษเหตุติดเชื้อจะมีระดับของ PD-1 สูงขึ้น และจะไปเหนี่ยวนำ PD-1 ที่แสดงบนเซลล์โมโนไซต์โดยใช้ไลแกนด์ PD-L1 ไปชักนำให้เกิดการสร้างอินเทอร์ลิวคิน-10 ซึ่งจะไปยับยั้งการทำงานของCD4 ทีเซลล์
การรักษา

การรักษาภาวะช็อกเหตุพิษติดเชื้อมีหลักการดังต่อไปนี้
การให้สารน้ำชดเชย (Volume Resuscitation)
การให้ยาปฏิชีวนะโดยเร็วที่สุด (Early antibiotic administration)
การทำ Early goal directed therapy
การหาสาเหตุและควบคุมอย่างรวดเร็ว (Rapid source identification and control)
การช่วยการทำงานของอวัยวะสำคัญไม่ให้ทำงานผิดปกติ (Support of major organ dysfunction)
สำหรับการเลือกสารกระตุ้นการหดตัวกล้ามเนื้อหลอดเลือด (vasopressors) พบว่า นอร์อีพิเนฟริน (norepinephrine) ให้ผลเหนือกว่าโดพามีน (dopamine) ในภาวะช็อกเหตุพิษติดเชื้อ แต่ยาทั้งสองชนิดก็ยังถูกระบุให้เป็นยาที่ควรเลือกใช้เป็นอันดับแรกในแนวทางการรักษา
การใช้สารต้านสารตัวกลาง (antimediator agents) นั้นอาจมีที่ใช้จำกัดในบางสถานการณ์ที่รุนแรง ซึ่งก็ยังเป็นที่ถกเถียงกัน
สเตอรอยด์ขนาดต่ำ (ไฮโดรคอร์ติโซน (hydrocortisone)) นาน 5-7 วันอาจช่วยให้ผลการรักษาดีขึ้น
การใช้รีคอมบิแนนท์ โปรตีน ซี (drotrecogin alpha) เพื่อรักษาภาวะพิษเหตุติดเชื้อ จากการทบทวนวรรณกรรมโดยองค์กรความร่วมมือคอเครนพบว่าไม่ช่วยลดอัตราการเสียชีวิต และไม่แนะนำให้ใช้เพื่อรักษา อย่างไรก็ตามก็มีงานทบทวนวรรณกรรมอื่นที่แสดงว่าการใช้รีคอมบิแนนท์ โปรตีน ซี อาจมีประสิทธิผลในผู้ป่วยที่รุนแรงมาก
ระบาดวิทยา

จากศูนย์ควบคุมโรคสหรัฐอเมริกา (Center for Disease Control, CDC) ช็อกเหตุพิษติดเชื้อนับเป็นสาเหตุการเสียชีวิตสูงสุดเป็นอันดับที่ 13 ในสหรัฐอเมริกา และเป็นสาเหตุการเสียชีวิตอันดับที่หนึ่งในหน่วยอภิบาล ซึ่งในทศวรรษหลังนี้มีอัตราการเสียชีวิตจากช็อกเหตุพิษติดเชื้อเพิ่มมากขึ้น ซึ่งเป็นผลมาจากการมีอุปกรณ์และหัตถการทางการแพทย์ที่เพิ่มขึ้น ผู้ป่วยภูมิคุ้มกันบกพร่องมากขึ้น และมีผู้ป่วยสูงอายุที่เพิ่มมากขึ้น ซึ่งสถานพยาบาลระดับทุติยภูมิ เช่น บ้านพักคนชรา มีอัตราของภาวะแบคทีเรียในเลือดเป็น 2-4 เท่าของสถานพยาบาลระดับปฐมภูมิ และร้อยละ 75 ของจำนวนดังกล่าวเป็นการติดเชื้อในโรงพยาบาล
กระบวนการของการติดเชื้อแบคทีเรียหรือเชื้อราทำให้มีอาการและอาการแสดงที่หลากหลาย ประมาณร้อยละ 70 ของผู้ป่วยช็อกเหตุพิษติดเชื้อพบเชื้อแบคทีเรียรูปแท่งแกรมลบซึ่งผลิตชีวพิษภายในตัว (endotoxins) แต่จากอุบัติการณ์ของ Staphylococcus aureus ที่ดื้อต่อเมทิซิลลิน (Methicillin-resistant Staphylococcus aureus, MRSA) และการใช้หลอดสวนหลอดเลือดแดงและหลอดเลือดดำ ทำให้เชื้อแบคทีเรียรูปกลมแกรมบวกเป็นสาเหตุได้บ่อยใกล้เคียงกับแบคทีเรียรูปแท่ง การเรียงลำดับความรุนแรงของโรคกลุ่มนี้คร่าวๆ ได้แก่ ภาวะแบคทีเรียหรือเชื้อราในเลือด ภาวะเลือดเป็นพิษ ภาวะพิษเหตุติดเชื้อ ภาวะพิษเหตุติดเชื้อรุนแรงหรือกลุ่มอาการภาวะพิษเหตุติดเชื้อ ช็อกเหตุพิษติดเชื้อ ช็อกเหตุพิษติดเชื้อที่ไม่ตอบสนองต่อการรักษา กลุ่มอาการการทำหน้าที่ผิดปกติของหลายอวัยวะ และเสียชีวิตตามลำดับ
ร้อยละ 35 ของผู้ป่วยช็อกเหตุพิษติดเชื้อมีสาเหตุมาจากการติดเชื้อในทางเดินปัสสาวะ ร้อยละ 15 เกิดจากทางเดินหายใจ ร้อยละ 15 เกิดจากหลอดสวนต่างๆ ที่ออกสู่ผิวหนัง (เช่นหลอดสวนเข้าหลอดเลือดดำ) และมากกว่าร้อยละ 30 ของผู้ป่วยทั้งหมดเกิดขึ้นเองไม่ทราบสาเหตุ
อัตราเสียชีวิตจากภาวะพิษเหตุติดเชื้อประมาณร้อยละ 40 ในผู้ใหญ่ และร้อยละ 25 ในเด็ก และจะเพิ่มขึ้นอย่างมีนัยสำคัญหากไม่ได้รับการรักษาเป็นเวลานานกว่า 7 วัน
ภาวะพิษเหตุติดเชื้อมีอุบัติการณ์ทั่วโลกมากกว่า 20 ล้านรายต่อปี และมีอัตราเสียชีวิตจากช็อกเหตุพิษติดเชื้อสูงถึงร้อยละ 70 แม้แต่ในประเทศที่พัฒนาแล้ว
ดูเพิ่ม

ภาวะพิษเหตุติดเชื้อ
ช็อก
กลุ่มอาการตอบสนองต่อการอักเสบทั่วร่างกาย